CELEX: 62016TA0506
Language: da
Date: 2017-07-06 00:00:00
Title: Sag T-506/16: Rettens dom af 6. juli 2017 — Bodson m.fl. mod EIB (Personalesag — ansatte i EIB — ansættelsesforholdets kontraktmæssige karakter — løn — ændring af Den Europæiske Investeringsbanks lønsystem og lønstigningsordning — berettiget forventning — retssikkerhed — åbenbart urigtigt skøn — proportionalitet — omsorgspligt — artikel 11, stk. 3, i EIB’s forretningsorden)

21.8.2017   
            
            
               DA
            
            
               Den Europæiske Unions Tidende
            
            
               C 277/44
            
         Rettens dom af 6. juli 2017 — Bodson m.fl. mod EIB
   (Sag T-506/16) (1)
   
   ((Personalesag - ansatte i EIB - ansættelsesforholdets kontraktmæssige karakter - løn - ændring af Den Europæiske Investeringsbanks lønsystem og lønstigningsordning - berettiget forventning - retssikkerhed - åbenbart urigtigt skøn - proportionalitet - omsorgspligt - artikel 11, stk. 3, i EIB’s forretningsorden))
   (2017/C 277/66)
   Processprog: fransk
   
      Parter
   
   
      Sagsøgere: Jean-Pierre Bodson (Luxembourg, Luxembourg) og 483 andre sagsøgere, hvis navne er opført i bilaget til dommen (ved advokat L. Levi)
   
      Sagsøgt: Den Europæiske Investeringsbank (EIB) (først ved C. Gómez de la Cruz, G. Nuvoli og T. Gilliams, som befuldmægtigede, derefter ved T. Gilliams og G. Faedo, som befuldmægtigede, bistået af advokat de P.-E. Partsch)
   
      Sagens genstand
   
   Søgsmål baseret på artikel 270 TEUF med påstand dels om annullation af de afgørelser, der er indeholdt i lønsedlerne for april 2013 og efterfølgende, om på sagsøgerne at anvende afgørelsen truffet af EIB’s bestyrelse den 18. december 2012 og afgørelsen truffet af EIB’s direktion den 29. januar 2013 samt af online informationsskrivelsen af 5. februar 2013, hvori sagsøgerne blev underrettet om vedtagelsen af disse to afgørelser, dels om, at EIB tilpligtes at betale sagsøgerne et beløb svarende til differencen mellem størrelsen af den løn, der blev udbetalt i medfør af de førnævnte afgørelser, og størrelsen af den skyldige løn i medfør af den tidligere ordning samt erstatning for det tab, som sagsøgerne angiveligt har lidt som følge af deres tab af købekraft.
   
      Konklusion
   
   
               1)
            
            
               Den Europæiske Investeringsbank frifindes.
            
         
               2)
            
            
               Jean-Pierre Bodson og de øvrige ansatte i Den Europæiske Investeringsbank (EIB), hvis navne er opført i bilaget, betaler sagsomkostningerne.
            
         
      (1)  EUT C 207 af 20.7.2013 (sag oprindeligt registreret ved Retten for EU-Personalesager under sagsnummer F-45/13 og overført til Den Europæiske Unions Ret den 1.9.2016).